**PIESEŇ A TANEC V 20.STOROČÍ**
Hudba 20. storočia sa už nedá tak jednoducho deliť ako v predchádzajúcich obdobiach. Prelína  sa v nej množstvo škôl a štýlov, väčšina autorov počas svojho života vystriedala veľa kompozičných techník. Preto 20.storočie nemôžeme označiť jedným názvom štýlu. Hudobní skladatelia reagovali na problémy tej doby - vyjadrovali
zúfalstvo a beznádej, ktorú prinášala vojna, ale tiež návrat k prírode a ľudovým motívom, ďalší čerpali z minulosti a používali vo svojich skladbách barokové a klasicistické motívy, alebo džezové postupy, niektorí vyjadrovali pocity všedného dňa.

**MANUEL DE FALLA**, španielsky skladateľ - jeho tvorbu ovplyvnil španielsky folklór a impresionizmus (Debussy, Ravel).

Vypočujme si od neho pieseň JOTA so španielskymi motívmi:

<https://www.youtube.com/watch?v=ndEH_OGRmYw>       M.de Falla: Jota

*Úloha*: Aký ženský hlas počuješ? Do akej nástrojovej skupiny patrí gitara?

Americký hudobný skladateľ **GEORGE GERSCHWIN** patrí medzi tých skladateľov, ktorí boli motivovaní černošskou hudbou a džezom. Jeho opera Porgy a Bess čerpá námet zo života černochov, ich túžbu po krajšom živote. Uspávanka s názvom SUMMERTIME, čiže Letný čas je trochu iná, než aké sme počúvali doteraz.

<https://www.youtube.com/watch?v=NghjBMn6ZJM>    G.Gerschwin: Porgy a Bess, Summertine

*Úloha*: Aký ženský hlas počuješ v tejto piesni?

Tanec mal v 20.storočí tiež rôzne podoby. Tanečné prvky využívali skladatelia vo svojich skladbách, ktoré neboli určené na tancovanie, ale na počúvanie. Maďarský hudobný skladateľ **BÉLA BARTÓK** žil niekoľko rokov aj v
Bratislave, a bol zberateľom slovenských, maďarských, rumunských, ale aj afrických a tureckých ľudových piesní.
Znaky ľudovej hudby uplatnil v RUMUNSKÝCH TANCOCH:

<https://www.youtube.com/watch?v=MVt85w21MoQ>   B.Bartók: Rumunské tance

*Úloha*: Ktoré nástroje v skladbe počuješ? Je niektorý z týchto nástrojov sólový, alebo sú rovnocenné?

Zaujímavá je tvorba ruského skladateľa **IGORA STRAVINSKÉHO**. Prechádzal vývojom cez impresionizmus, folklór, džez až po originálne rytmicko-dynamické scénické skladby. Významné miesto v jeho tvorbe tvoria balety. Z jedného baletu Príbeh vojaka si vypočujeme TRIUMFÁLNY POCHOD DIABLA.

<https://www.youtube.com/watch?v=n_MM-UDtVBE>   I.Stravinskij: Príbeh vojaka - Triumfálny pochod diabla
Všimnite si výrazný rytmus bicích nástrojov.

*Úloha*: Ktorý bicí nástroj v skladbe najviac počujete?

                             **OPAKOVANIE STUPNÍC**

Z teórie si zopakujeme všetky stupnice s # a s b.
Poradie #: fis, cis, gis, dis, ais, eis, his Poradie b: bé, es, as, des, ges, ces, fes.

Krížikové stupnice:  C dur - a mol                     Béčkové stupnice: C dur - a mol
                                 G dur - e mol  1 #                       F dur - d mol   1 b
                                 D dur - h mol   2 #                         B dur - g mol  2b
                                 A dur - fis mol  3#                         Es dur - c mol  3b
                                 E dur - cis mol  4#                       As dur - f mol   4b
                                 H dur - gis mol   5#                         Des dur - b mol  5b
                                 Fis dur - dis mol  6#                           Ges dur - es mol  6b
                                 Cis dur - ais mol  7#                           Ces dur - as mol  7b

*Úloha* : napíš notami posledné stupnice Cis dur  a  as mol harmonickú.